
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 96 


30 Μαΐου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

183. Κανονισμός λειτουργίας του Μουσείου Φυσικής 

Ιστορίας Απολιθωμένου Δάσους Λέσβου. 1 

184. Περιορισμός συναρμοδιοτήτων κατά την έκδοση 

υπουργικών αποφάσεων σε θέματα αρμοδιότη¬ 
τας Υπουργείου Εμπορικής Ναυτιλίας. 2 

185. Όργανα που αποφασίζουν ή γνωμοδοτούν και ει¬ 

δικές ρυθμίσεις σε θέματα έργων που εκτελού- 
νται από την «ΟΙΎΜΡΙΟ ΟΑΤΕΒΙΝΟ Α.Ε.». 3 

ΚΑΝΟΝΙΣΜΟΙ 

Περί συστάσεως και λειτουργίας εν Σπέτσαις Εκκλη¬ 
σιαστικού Μουσείου της Ιεράς Μητροπόλεως 
Ύδρας, Σπετσών και Αιγίνης. 4 

Περί λειτουργίας, διοικήσεως και διαχειρίσεως του 
Προσκυνηματικού Ιερού Ναού Αγίου Γεωργίου (Ρο¬ 
τόντα) της Ιεράς Μητροπόλεως Θεσσαλονίκης. .. 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 183 (1) 

Κανονισμός λειτουργίας του Μουσείου Φυσικής Ιστορίας 
Απολιθωμένου Δάσους Λέσβου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 8 του δεύτερου άρθρου του Ν. 
2260/1994 «Οργανισμός Ανέγερσης Νέου Μουσείου 
Ακρόπολης και άλλες διατάξεις» (ΦΕΚ Α' 204). 

2. Την αριθ. 3541/24.1.95 απόφαση του Πρωθυπουρ¬ 
γού και του Υπουργού Πολιτισμού (ΦΕΚ Β' 67). 

3. Τις διατάξεις του άρθρου 27 του Ν. 2081 /1992 (ΦΕΚ 
Α' 154) με το οποίο προστέθηκε νέο άρθρο, το άρθρο 29Α 
στο Ν. 1558/1985 (ΦΕΚ Α' 137). 

4. Το γεγονός ότι από τις διατάξεις του παρόντος Π. Δ/ 
τος προκαλείται δαπάνη ύψους 22.360.000 δρχ., περί¬ 
που, ετησίως η οποία θα καλυφθεί από εγγραφή πίστωσης 
στον ΚΑΕ 0021/110/2599 οικονομικού έτους 1995. 

5. Την με αριθ. 225/2.5.95 γνωμοδότηση του Συμβου¬ 
λίου της Επικράτειας, μετά από πρόταση του Υπουργού 


Οικονομικών και του Υφυπουργού Πολιτισμού Ν. Σηφου- 
νάκη, αποφασίζουμε: 

Άρθρο 1 

Διοικητικό Συμβούλιο Μουσείου 

1. Το Διοικητικό Συμβούλιο (Δ.Σ.) του Μουσείου συνέρ¬ 
χεται τακτικώς μεν μία φορά το μήνα εκτάκτως σε οσάκις 
αυτό ζητηθεί από τον Πρόεδρο, το Διευθυντή ή τρία του¬ 
λάχιστον μέλη του. 

2. Η σύγκληση του Δ.Σ. γίνεται ύστερα από πρόσκληση 
του Προέδρου η οποία περιλαμβάνει και τα προς συζή¬ 
τηση θέματα. 

3. Το Δ.Σ. ευρίσκεται σε απαρτία όταν παρίστανται πέ¬ 
ντε τουλάχιστον μέλη του, οι δε αποφάσεις του λαμβάνο- 
νται με απόλυτη πλειοψηφία των παρόντων. Σε περίπτωση 
ισοψηφίας ισχύει η ψήφος του Προέδρου. 

Χρέη Εισηγητή ασκεί ο Διευθυντής ή ο απ’ αυτόν κάθε 
φορά οριζόμενος. 

Κατά τις συνεδριάσεις κρατούνται πρακτικά από τον 
οριζόμενο από τον Πρόεδρο Γραμματέα, τα οποία μονο- 
γράφονται πρόχειρα από τα παριστάμενα μέλη και υπο¬ 
γράφονται αφού καθαρογραφούν από τον Πρόεδρο και 
τον Γραμματέα. 

4. Στον Πρόεδρο και στα μέλη του Δ.Σ. καταβάλλεται 
ημερήσια αποζημίωση καθώς και το αντίτιμο των εισιτη¬ 
ρίων για τις μετακινήσεις τους όπως εκάστοτε ισχύει. 

Άρθρο 2 

Καθήκοντα Προέδρου Διοικητικού Συμβουλίου 

Ως Πρόεδρος του Δ.Σ. διορίζεται έν' από τα μέλη του. 
Καθήκοντά του είναι: 

α) Η εκπροσώπηση του Μουσείου δικαστικώς, εξωδί- 

κως και ενώπιον κάθε αρχής και 

β) Η σύγκληση του Δ.Σ. και η υπογραφή των θεμάτων 

της ημερήσιας διάταξης. 

Τον Πρόδρο απόντα ή κωλυόμενο αντικαθιστά ο ανα¬ 
πληρωτής του. 

Άρθρο 3 

Αρμοδιότητες Διοικητικού Συμβουλίου 

Το Διοικητικό Συμβούλιο: 

α. Αποφασίζει για κάθε υπόθεση πο*' αφορά στη διοί¬ 
κηση του Μουσείου και τη διαχείριση της περιουσίας και 
των πόρων του. 

β. Προσλαμβάνει και τοποθετεί το προσωπικό του Μου¬ 
σείου σε συγκεκριμένες θέσεις σύμφωνα με τα οριζόμενα 

στο άρθρο 6 του παρόντος. 

γ. Εγκρίνει το ετήσιο πρόγραμμα δραστηριοτήτων του 
Μουσείου καθώς και του προϋπολογισμού, απολογισμού 
και ισολογισμού τομς οποίους υποβάλλει στη συνέχεια 
στον αρμόδιο Υπουργό Πολιτισμού για τελική έγκριση. 

δ. Επιλέγει τα πλέον πρόσφορα κατά την κρίση του μέ¬ 
τρα για την πραγματοποίηση των σκοπών του Μου¬ 
σείου. 

ε. Αποφασίζει για την αποδοχή κληρονομικών κληροδο¬ 
σιών και δωρεών καθώς και για την ανακήρυξη ευεργετών 
και δωρητών του Μουσείου. 

Το αξίωμα μέλους του Δ.Σ. είναι τιμητικό και άμισθο. 
Αρθρο 4 

Καθήκοντα Διευθυντή 

Ο Διευθυντής: 

α) Προΐσταται όλων των Υπηρεσιών του Μουσείου, 
β) Εκτελεί τις αποφάσεις του Δ.Σ. 

Υ) Επεξεργάζεται το πρόγραμμα δραστηριοτήτων, τον 
προϋπολογισμό και τον ισολογισμό και εισηγείται σχετικά 
στο Δ.Σ. 

δ) Εισηγείται στο Δ.Σ. την πρόσληψη και τοποθέτηση 
του πάσης φύσεως και είδους προσωπικού του Μουσείου 
και χορηγεί τις άδειες στο προσωπικό αυτό. 

ε) Επιμελείται της οργάνωσης κινητών εκθέσεων εσω¬ 
τερικού και εξωτερικού, σεμιναρίων, διεθνών συναντή¬ 
σεων και ερευνητικών προγραμμάτων. 

στ) Καθορίζει τις ημέρες και ώρες επισκέψεως του 
Μουσείου ως και τα θέματα τω πωλήσεων εισιτηρίων, κα¬ 
ταλόγων, φωτογραφικών και λοιπών εκδόσεων και εκθε¬ 
μάτων του Μουσείου. 

ζ) Με απόφαση του Δ.Σ. μπορεί ν' ανατίθεται σ’ αυτόν 
και κάθε άλλη δραστηριότητα, περιλαμβανομένης και της 
εκπροσωπήσεως του Μουσείου σε συγκεκριμένες περι¬ 
πτώσεις. 

η) Μετέχει των συνεδριάσεων του Δ.Σ. ως εισηγητής 
χωρίς δικαίωμα ψήφου και 

θ) Υπογράφει την αλληλογραφία και επιμελείται της φύ¬ 
λαξης της σφγαγίδας και του αρχείου του Μουσείου. 
Άρθρο 5 

θέσεις προσωπικού - Προσόντα 

Ο αριθμός των θέσεων του προσωπικού του Μουσείου 
ορίζεται σε δέκα (10) ως εξής: 

α) Μία (1) θέση Διευθυντή ο οποίος πρέπει να είναι κά¬ 
τοχος πτυχίου ή διπλώματος ΑΕΙ κατά προτίμηση γεωλό¬ 
γου - παλαιοντολόγου ή γεωλόγου ή βιολόγου ή αρχαιολό¬ 
γου ή δασολόγου και να έχει εμπειρία σε συναφή τομέα με 
το αντικείμενο του Μουσείο, αποδεικνυόμενη από το 
ερευνητικό του έργο και δημοσιεύσεις σε έγκυρα επιστη¬ 
μονικά περιοδικά του εσωτερικού ή εξωτερικού. 

β) Μία (1) θέση υπαλλήλου κλάδου ΠΕ Διοικητικού - Οι¬ 
κονομικού όπως ορίζεται από τις διατάξεις του Π.Δ. 194/ 
1988 (ΦΕΚ Α’ 84). 

γ) Τέσσερις (4) θέσεις φυλάκων - νυκτοφυλάκων του 
κλάδου ΥΕ όπως ορίζεται από τις διατάξεις του Π.Δ. 194/ 

1988 (ΦΕΚ Α’ 84). 

δ) Μία (1) θέση δακτυλογράφου του κλάδου ΔΕ Δακτυ- 
λογράφων - Στενογράφων όπως ορίζεται από τις διατάξεις 
του Π.Δ. 194/1988 (ΦΕΚ Α’ 84). 

ε) Μία (1) θέση συντηρητή αρχαιοτήτων και έργων τέ¬ 
χνης ο οποίος πρέπει να είναι κάτοχος πτυχίου ή διπλώμα¬ 


τος ΤΕΙ του κλάδου ΤΕ Γραφικών Τεχνών και Καλλιτεχνι¬ 
κών σπουδών. 

στ) Μία (1) θέση προσωπικού καθαριότητας του κλάδου 
ΥΕ όπως ορίζεται από τις διατάξεις του Π.Δ. 194/1988 
(ΦΕΚ Α’ 84). 

ζ) Μία (1) θέση εργάτη (κάθε είδους εργασιών) του κλά¬ 
δου ΥΕ όπως ορίζεται από τις διατάξεις του Π.Δ. 194/ 
1988 (ΦΕΚ Α’ 84). 

Άρθρο 6 

Πρόσληψη του προσωπικού 
Το προσωπικό του Μουσείου προσλαμβάνεται με σύμ¬ 
βαση ιδιωτικού δικαίου αορίστου ή ορισμένου χρόνου, 
σύμφωνα με τις εκάστοτε ισχύουσες οικείες διατάξεις. Η 
τοποθέτηση αυτού σε συγκεκριμένες θέσεις γίνεται με 
απόφαση του Δ.Σ. του Μουσείου ύστερα από εισήγηση 
του Δ/ντή του Μουσείου. Οι αποδοχές του προσωπικού 
καθορίζονται σύμφωναμε τις διατάξεις του Ν. 1505/1984 
(ΦΕΚ Α’ 194) όπως συμπληρώθηκε με τις διατάξεις του Ν. 
1810/1985 (ΦΕΚ Α’ 223). 

Άρθρο 7 
Τηρούμενα βιβλία 

1. Το Μουσείο τηρεί τα εξής βιβλία: 

α) Βιβλίο πρωτοκόλλου εισερχομένων και εξερχομένων 
εγγράφων 

β) Βιβλίο πρακτικών συνεδριάσεων 
γ) Βιβλίο ταμείου και λογιστικής παρακολούθης 
δ) Βιβλία - καταλόγους των κάθε είδους εκθεμάτων εκ¬ 
δόσεων και υλικών. 

2. Πλην των ανωτέρω το Μουσείο με απόφαση του Δ.Σ. 
ή του Δ/ντή μπορεί ν' αποφασίσει την τήρηση και άλλων 
βιβλίων ή στοιχείων που κρίνει ως αναγκαία για την παρα¬ 
κολούθηση της διαχείρισης της περιουσίας του και την 
εκτέλεση των σκοπών του. 

Στον Υφυπουργό Πολιτισμού αναθέτουμε τη δημο¬ 
σίευση και εκτέλεση του παρόντος Π. Δ/γματος. 

Αθήνα, 19 Μαΐου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΑΛΕΞ. ΠΑΠΑΔΟΠΟΥΛΟΣ ΝΙΚΟΛ. ΣΗΦΟΥΝΑΚΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 184 (2) 

Περιορισμός συναρμοδιοτήτων κατά την έκδοση υπουργι¬ 
κών αποφάσεων σε θέματα αρμοδιότητος Υπουργείου 
Εμπορικής Ναυτιλίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 7 παρ. 2 του Ν. 1943/91 
«Εκσυγχρονισμός της οργάνωσης και λειτουργίας της Δη¬ 
μόσιας Διοίκησης, αναβάθμιση του προσωπικού της και 
άλλες συναφείς διατάξεις» (Α’ 50). 

2. Την αριθ. 6517/20.10.93 απόφαση του Υπουργού 
Εθνικής Οικονομίας «Καθορισμός αρμοδιοτήτων του 
Υφυπουργού Εθνικής Οικονομίας» (Β’ 829). 

3. Την αριθ. 2024/26.10.93 κοινή απόφαση «Ανάθεση 
αρμοδιοτήτων στον Υφυπουργό Υγείας, Πρόνοιας και Κοι- 

νωνικών Ασφαλίσεων» (Β’ 833). 

4. Τις διατάξεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2082/92 και το γεγο¬ 
νός ότι, από τις προτεινόμενες διατάξεις, δεν προκαλείται 
δαπάνη σε βάρος του Κρατικού Προϋπολογισμού. 

5. Την αριθ. 224/95 Γνωμοδότηση του Συμβουλίου της 
ΕπικρατεΙας, ύστερα από πρόταση των Υπουργών Προε¬ 
δρίας της Κυβέρνησης, Οικονομικών, Εμπορικής Ναυτι¬ 
λίας και των Υφυπουργών Εθνικής Οικονομίας και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο Μόνο 

Τα κατωτέρω θέματα, αρμοδιότητος Υπουργείου Εμπο¬ 
ρικής Ναυτιλίας, για τη ρύθμιση των οποίων απαιτείται, 
σύμφωνα με τις κείμενες διατάξεις, που εκδίδεται σύμ¬ 
φωνα με τι σύμπραξη περισσοτέρων Υπουργών, ρυθμίζο¬ 
νται εφεξής ως ακολούθως: 

1. Χωρίς τη σύμπραξη των Υπουργών Εθνικής Οικονο¬ 
μίας και Οικονομικών. 

(α) Η αυξομείωση των εισφορών κι τελών υπέρ του Τα¬ 
μείου Προνοίας Αξιωματικών Εμπορικού Ναυτικού 
(ΤΠΑΕΝ) για την οποία απαιτείται κοινή απόφαση των 
Υπουργών Εθνικής Οικονομίας, Οικονομικών, Εμπορικής 
Ναυτιλίας και Υγείας, Πρόνοιας και Κοινωνικών Ασφαλί¬ 
σεων (άρθρο 18 παρ. 2 Ν.Δ. 3736/1957), όπως αντικατα- 
στάθηκε από το άρθρο 2 Ν.Δ. 423/1970 (ΦΕΚ Α/25) συν¬ 
δυασμό με το άρθρο 73 του Ν. 2084/1992 (ΦΕΚ 165/Α/ 
1992). 

(β) Η αυξομείωση των εισφορών κι τελών υπέρ του Τα¬ 
μείου Προνοίας Κατωτέρων Πληρωμάτων Ναυτικού 
(ΤΠΚΠΕΝ) για την οποία απαιτείται κοινή απόφαση των 
Υπουργών Εθνικής Οικονομίας, Οικονομικών, Εμπορικής 
Ναυτιλίας και Υγείας, Πρόνοιας και Κοινωνικών Ασφαλί¬ 
σεων (άρθρο 18 παρ. 2 Ν.Δ. 3737/1957, όπως αντικατα- 
στάθηκε από το άρθρο 2 Ν.Δ. 354/1969 (ΦΕΚ Α/251), 
συνδυασμό με το άρθρο 73 του Ν. 2084/1992 (ΦΕΚ 165/ 
Α/1992). 

2. Χωρίς τη σύμπραξη του Υπουργού Οικονομικών, οι 
αποφάσεις που αφορούν: 

(α) Στον καθορισμό παγίας κατά μήνα επιχορήγησης 
των Λιμενικών Αρχών για τον καθορισμό των χώρων στρα¬ 
τωνισμού των λιμενοφυλάκων (άρθρο 23 παρ. 6 Ν.Δ. 530/ 
1970, Α 100). 

(β) Στην έγκριση των τιμολογίων πληρωμής φορτοεκ¬ 
φορτωτών λιμένος Θεσσαλονίκης (άρθρο 17 παρ. 3 Ν. 
1220/1981 Α’ 296). 

(γ) Στα της επιβολής τέλους χρήσεως λιμένα υπέρ Λιμε¬ 
νικών Ταμείων στα εισιτήρια επιβατών, που επιβιβάζονται, 
από περιοχή Λιμενικού Ταμείου (άρθρο 1 παρ. 2 Ν.Δ. 
3878/1958 Α’ 181 σε συνδυασμό με το άρθρο 2 Π.Δ. 
649/1977 Α'212). 

(δ) Στα τιμολόγια καθορισμού λεμβουχικών, πρακτο- 
ρειακών δικαιωμάτων και λοιπών επιβαρύνσεων του Λιμε¬ 
νικού Ταμείου Ηρακλείου (άρθρο 14 παρ. 2 Α.Ν. 2236/ 
1940 Α' 88 σε συνδυασμό με το άρθρο 2 Π.Δ. 649/1977 
Α’ 212). 

(ε) Στην αναπροσαρμογή τελών και δικαιωμάτων (εξέτα¬ 
στρα, έξοδα υγειονομικού - εργαστηριακού ελέγχου και 
έξοδα εξετάσεων) που καταβάλλονται από τους υποψη¬ 
φίους προς απόκτηση αποδεικτικού ναυτικής ικανότητας 
(άρθρο 81 παρ. 2 Ν.Δ. 187/1973 Α' 261 και άρθρο 31 Ν. 
1473/1984 Α' 127). 

(στ) Στον καθορισμό του τέλους χρήσεως λιμένος, υπέρ 


Λιμενικών Ταμείων, που προβλέπεται από το άρθρο 1 του 
Ν.Δ. 3878/1958 σε ορισμένο κατά επιβάτη χρηματικό 
ποσό προκειμένου περί εισιτηρίων εξωτερικού (άρθρο 2 
Ν.Δ. 158/1969 Α’ 63 σε συνδυασμό με το άρθρο 2 του 
Π.Δ. 649/1977 Α' 212 και το άρθρο 31 του Ν. 1473/1984 
Α’ 127. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 18 ΜαΤου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΙΩΑΝΝΗΣ ΠΟΤΤΑΚΗΣ 

ΟΙΚΟΝΟΜΙΚΩΝ 

ΑΛΕΞ. ΠΑΠΑΔΟΠΟΥΛΟΣ 


ΥΦΥΠ. ΕΘΝ. ΟΙΚΟΝΟΜΙΑΣ 

ΙΩΑΝΝΗΣ ΑΝΘΟΠΟΥΛΟΣ 

ΥΦΥΠ. ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝ. ΑΣΦΑΛΙΣΕΩΝ 

ΦΟΙΒΟΣ ΙΩΑΝ Ν ΙΔΗΣ 


ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 185 (3) 

Όργανα που αποφασίζουν ή γνωμοδοτούν και ειδικές 
ρυθμίσεις σε θέματα έργων που εκτελούνται από την 
«ΟΙ-ΥΜΡΙΟ ΟΑΤΕΒΙΝΟ Α.Ε.». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 19 παρ. 3 και του. άρθρου 
18 παρ. 3 του Ν. 1418/84 «Δημόσια έργα και ρυθμίσεις 
συναφών θεμάτων» (Α’ 23). 

2. Τις διατάξεις του άρθρου 1 παρ. 2 του Ν. 2229/1994 
«Τροποποίηση και συμπλήρωση του Ν. 1418/94 και άλλες 
διατάξεις» (Α’ 138). 

3. Τις διατάξεις του άρθρου 29Α του Ν. 1558/85, όπως 
προστέθηκε το άρθρο αυτό με το άρθρο 27 του Ν. 
2081/92 (Α’ 154). 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 

5. Την απόφαση αριθμ. ΥΠ. 123/15.7.94 του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Περιβάλλοντος, Χωροταξίας και Δημοσίων Έρ¬ 
γων Κων/ου Γείτονα» (Β* 550). 

6. Την αριθμ. 201 /1995 γνωμοδότηση τους Συμβουλίου 
της ΕπικρατεΙας με πρόταση του Αναπληρωτή Υπουργού 
Περιβάλλοντος, Χωροταξίας και Δημοσίων Έργων και του 
Υπουργού Μεταφορών και Επικοινωνιών, αποφασί¬ 
ζουμε: 


Αρθρο Ιο 
Αρμόδια όργανα 

Αρμόδιοι για τη λήψη αποφάσεων, κατά τις διατάξεις 
του Ν. 1418/84, «Δημόσια έργα και ρυθμίσεις συναφών 
θεμάτων» όπως τροποποιήθηκε και συμπληρώθηκε με το 
Ν. 2229/94 (Α’ 138), και των Προεδρικών Διαταγμάτων, 
τα οποία εκδίδονται σε εκτέλεσή του, για τα έργα που 
εκτελούνται από την ΟΙ-ΥΜΡΙΟ 0ΑΤΕΠΙΝ6 Α.Ε. είναι ο 

Υπουργός Μεταφορών και Επικοινωνιών, το Διοικητικό 
Συμβούλιο, ο Γενικός Διευθυντής ή τα εξουσιοδοτημένα 
όργανα σύμφωνα με τις οργανωτικές διατάξεις της ΟΙΎΜ- 
ΡΙΘ ΟΑΤΕΒΙΝΘ Α.Ε. και όπως ειδικότερα ορίζεται στα 
επόμενα άρθρα. 

Άρθρο 2ο 

Διευθύνουσα Υπηρεσία - Προϊσταμένη Αρχή 

1. Τα αρμόδια όργανα στα οποία αναφέρεται το προη¬ 
γούμενο άρθρο είναι ειδικότερα: 

α) «Διευθύνουσα Υπηρεσία» ή «Επιβλέπουσα Υπηρε¬ 
σία» είναι η Τεχνική Υπηρεσία της ΟΙΎΜΡΙΟ ΟΑΤΕΒΙΝΘ, 
σύμφωνα με τις εκάστοτε ισχύουσες οργανωτικές διατά- 
ξεις. 

β) «Προϊσταμένη Αρχή» ή «Εποπτεύουσα Αρχή» είναι ο 
Γενικός Διευθυντής ή ο Εντεταλμένος Διοικητικός Σύμ¬ 
βουλος σύμφωνα με τις οργανωτικές διατάξεις και με την 
επιφύλαξη της επόμενης παραγράφου. 

2. Το Διοικητικό Συμβούλιο της ΟΙΥΜΡΙΟ ΟΑΤΕΒΙΝΘ 
ασκεί τις ακόλουθες αρμοδιότητες της Προϊσταμένης Αρ¬ 
χής, πλην της περίπτωσης εκτέλεσης μικρών έργων και 
εργασιών συντήρησης των οποίων η προϋπολογιζόμενη 
δαπάνη δεν υπερβαίνει τα ποσά που καθορίζονται με από¬ 
φαση του Υπουργού Περιβάλλοντος, Χωροταξίας και Δη¬ 
μοσίων Έργων σύμφωνα με το τελευταίο εδάφιο της πε- 
ριπτ. γ' της παραγρ. 2 του άρθρου 4 του Ν. 1418/84. 

α) Την έγκριση διάθεσης των απαιτουμένων πιστώσεων 
για την μελέτη και εκτέλεση των έργων. 

β) Την έγκριση του αποτελέσματος ή την ακύρωση ή την 
μερική επανάληψη της δημοπρασίας. 

γ) Την λήψη απόφασης επί των αντιρρήσεων κατά του 
κύρους των δημοπρασιών. 

δ) Την έγκριση διενέργειας διαγωνισμού μεταξύ περιο¬ 
ρισμένου αριθμού προσκαλουμένων εργοληπτικών επιχει¬ 
ρήσεων ή απευθείας ανάθεσης του έργου. 

Άρθρο 3ο 
Τεχνικό Συμβούλιο 

Τεχνικό Συμβούλιο είναι το Τεχνικό Συμβούλιο της 
«ΟΛΥΜΠΙΑΚΗΣ ΑΕΡΟΠΟΡΙΑΣ (Ο.Α.) Α.Ε.» όπως αυτό 
προβλέπεται από τις διατάξεις του Π.Δ. 107/87 (Α' 62). 

Τα θέματα του παρόντος διατάγματος εισηγείται τεχνι¬ 
κός υπάλλληλος της ΟΙΥΜΡΙΟ ΟΑΤΕΒΙΝΘ. 

Άρθρο 4ο 

Παρεκκλίσεις - Πρότυπα συμβατικά τεύχη 

1. Όπου επιτρέπονται παρεκκλίσεις από τις κείμενες 
διατάξεις για την μελέτη και κατασκευή έργων της ΟίΥΜ- 
ΡΙΟ ΟΑΤΕΒΙΝΘ εγκρίνονται από το Διοικητικό Συμβούλιο 
μετά από γνώμη του Τεχνικού Συμβουλίου της Ο.Α.; 

2. Πρότυπα συμβατικά τεύχη που δεν καλύπτονται από 
τα αντίστοιχα του Υπουργείου Περιβάλλοντος, Χωροτα¬ 
ξίας και Δημοσίων Έργων εγκρίνονται με κοινή απόφαση 
των Υπουργών Περιβάλλοντος, Χωροταξίας και Δημοσίων 
Έργων και Μεταφορών και Επικοινωνιών μετά από την 
πρόταση του Διοικητικού Συμβουλίου. 

Άρθρο 5ο 

Διεθνείς διαγωνισμοί 

Οι διακηρύξεις διεθνών διαγωνισμών για έργα που αφο- 
ρύν το παρόν διάταγμα, εγκρίνονται από το Διοικητικό 


Συμβούλιο μετά από γνώμη του Τεχνικού Συμβουλίου της 
Ο.Α. 

Άρθρο 6ο 

Αιτήσεις θεραπείας 

1. Στις αιτήσεις θεραπείας του αναδόχου που ασκούνται 
σύμφωνα με τις διατάξεις του άρθρου 12 του ν. 1418/84 
όπως αυτό ισχύει, αποφασίζει ο Υπουργός Μεταφορών 
και Επικοινωνιών μετά από γνώμη του Τεχνικού Συμβου¬ 
λίου της Ο.Α. 

2. Οι αιτήσεις θεραπείας απευθύνονται στον Υπουργό 
Μεταφορών και Επικοινωνιών χωρίς να απαιτείται κοινο¬ 
ποίηση στον Υπουργό Περιβάλλοντος, Χωροταξίας και 
Δημοσίων Έργων. Οι αιτήσεις αυτές κοινοποιούνται και 
στην υπηρεσία που έχει εκδόσει την προσβαλλόμενη 
πράξη. Αν η αίτηση υποβάλλεται για παράλειψη έκδοσης 
της πράξης η κοινοποίηση γίνεται προς την Διευθύνουσα 
Υπηρεσία. 

3. Οι αιτήσεις θεραπείας του κυρίου του έργου διέπο- 
νται από τις διατάξεις της παρ. 5 του άρθρου 12 του ν. 
1418/84. 

Άρθρο 7ο 
Τελικές διατάξεις 

Τα θέματα που δεν ρυθμίζονται ειδικά με τις διατάξεις 
του παρόντος, διέπονται από το Ν. 1418/84 όπως αυτός 
τροποποιήθηκε και συμπληρώθηκε με το Ν. 2229/94 (Α’ 

138) και τα Προεδρικά Διατάγματα και τις κανονιστικές 
αποφάσεις που εκδίδονται κατ’ εξουσιοδότηση του, κα¬ 
θώς και από το Π.Δ. 23/93 (Α' 8). 

Άρθρο 8ο 
Έναρξη ισχύος 

Η ισχύς του διατάγματος αυτού αρχίζει από την δημο¬ 
σίευσή του στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροτα¬ 
ξίας και Δημοσίων Έργων αναθέτουμε τη δημοσίευση και 
εκτέλεση του διατάγματος αυτού. 

Αθήνα, 18 Μαΐου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ ΑΝ. ΠΕΡΙΒ., ΧΩΡ. & ΔΗΜ. ΕΡΓΩΝ 

Αθ. ΤΣΟΥΡΑΣ ΚΩΝ. ΓΕΙΤΟΝΑΣ 

-♦- 

ΚΑΝΟΝΙΣΜΟ Ι 

(4) 

ΚΑΝΟΝΙΣΜΟΣ ΥΠ’ ΑΡΙΘ. 70/1995 
Περί συστάσεως και λειτουργίας εν Σπέτσαις Εκκλησια¬ 
στικού Μουσείου της Ιεράς Μητροπόλεως Ύδρας, 

Σπετσών και Αιγίνης. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχοντας υπ’ όψει: 

1. Την διάταξιν της παραγρ. 5, άρθρου 45 του Ν. 590/1977 
«Περί του Καταστατικού Χάρτου της Εκκλησίας της Ελλάδος». 

2. Την υπ’ αριθμ. 654/311/22.7.1994 πρότασιν του 
Σεβ. Μητροπολίτου Ύδρας, Σπετσών και Αιγίνης Ιερο¬ 
θέου. 

3. Την από 2.9.1994 Απόφασιν της Δ.Ι.Σ. 

4. Την από 26.1.1995 Απόφασιν αυτής: Ψηφίζει: 

Τον υπ’ αριθμ. 70/1995 ΚΑΝΟΝΙΣΜΟΝ, 
έχοντα ούτω: 


ΚΑΝΟΝΙΣΜΟΣ ΥΠ' ΑΡΙΘ. 70/1995 
Περί συστάσεως και λειτουργίας εν Σπέτσαις Εκκλησια¬ 
στικού Μουσείου της Ιεράς Μητροπόλεως Ύδρας, 
Σπετσών και Αιγίνης. 

'Αρθρον Ιον 

Συνιστάται εις Σπέτσας Εκκλησιαστικόν Μουσείον εις 
πτέρυγας του μοναστηριακού συγκροτήματος της ιστορι¬ 
κής και παλαιοφάτου Ιεράς Μονής Αγίου Νικολάου Σπε¬ 
τσών και νύν Μητροπολιτικού Ιερού Ναού της νήσου των 
Σπετσών. 

'Αρθρον 2ον 

Το Εκκλησιαστικόν Μουσείον έχει ιδικήν του σφραγίδα, 
η οποία φέρει κυκλικώς τας λέξεις ΕΚΚΛΗΣΙΑΣΤΙΚΟΝ 
ΜΟΥΣΕΙΟΝ ΣΠΕΤΣΩΝ, εξωτερικώς εις δεύτερον κύκλον 
τον τίτλον της Ιεράς Μητροπόλεως και εις το κέντρον τον 
δικέφαλον αετόν. 

’Αρθρον 3ον 

Σκοπός του Εκκλησιαστικού Μουσείου είναι η συγκέ- 
ντρωσις, διαφύλαξις, συντήρησις και Έκθεσις Εκκλησια¬ 
στικών κειμηλίων Χριστιανικής τέχνης ιστορικής και αρ¬ 
χαιολογικής αξίας, ευρισκομένων εις τους Ενοριακούς Ιε¬ 
ρούς Ναούς και τα Ιερά Παρεκκλήσια - Εξωκκλήσια της 
νήσου των Σπετσών και υποκειμένων εις κίνδυνον απω- 
λείας ή φθοράς. 

'Αρθρον 4ον 

Το Εκκλησιαστικόν Μουσείον τελεί υπό της εποπτείαν 
της Ιεράς Μητροπόλεως Ύδρας, Σπετσών και Αιγίνης και 
διοικείται υπο πενταμελούς Διοικητικού Συμβουλίου, απο- 
τελουμένου από τον εκάστοτε Προέδρον του Εκκλησια¬ 
στικού Συμβουλίου του I. Ναού Αγίου Νικολάου Σπετσών, 
ως Πρόεδρον, από τινα των Εκκλησιαστικών Επιτρόπων 
του I. Ναού Αγίου Νικολάου ή ετέρας ενορίας της νήσου 
των Σπετσών και απο τρεις πολίτας (των Σπετσών), άν- 
δρας ή γυναίκας, οι οποίοι ασχολούνται με τα γράμματα 
και τας τέχνας, ως μέλη αυτού. 

Τα μέλη του Διοικητικού Συμβουλίου διορίζονται από 
τον Σεβ. Μητροπολίτην, προτάσει του Εκκλησ. Συμβου¬ 
λίου του I. Ναού Αγίου Νικολάου Σπετσών, η θητεία τους 
είναι τριετής, δυναμένη να ανανεωθή και το αξίωμα των τι¬ 
μητικόν και άμισθον. Με την αυτή ως άνω διαδικασίαν τα 
μέλη του πρώτου Διοικητικού Συμβουλίου, τα χαρακτηρι¬ 
ζόμενα απο τούδε ως ιδρυτικά, δύνανται, εφ’ όσον το επι¬ 
θυμούν και διαβιούν εν Σπέτσαις, να επαναδιορίζωνται επί 
συναπτός τριετίας, αφού τούτο αποβήσεται επ’ αγαθώ της 
προωθήσεως του έργου και της ευρύθμου λειτουργίας του 
Εκκλησιαστικού Μουσείου. 

'Αρθρον δον 

1. Το Διοικητικόν Συμβούλιον συνέρχεται τη προσκλή- 


σει του Προέδρου, Ευρίσκεται εν απαρτία και αποφασίζει 
εγκύρως, όταν παρίστανται τουλάχιστον τρία μέλη. 

2. Κατά την πρώτην συνεδρίασιν του Διοικητικού Συμ¬ 
βουλίου εκλέγεται ο Αντιπρόεδρος, ο ταμίας και ο Γραμ- 
ματεύς αυτού. 

'Αρθρον 6ον 

Ο Προϋπολογισμός και ο Απολογισμός του Εκκλησια¬ 
στικού Μουσείου συντάσσονται υπό του Διοικητικού Συμ¬ 
βουλίου και υποβάλλονται εις το Μητροπολιτικόν Συμβού¬ 
λιον προς έγκρισιν. 

'Αρθρον 7ον 

Ο Πρόεδρος του Διοικητικού Συμβουλίου εκπροσωπεί 
το Εκκλησιαστικόν Μουσείον ενώπιον πάσης δικαστικής 
και διοικητικής Αρχής. Δύναται το Διοικητικόν Συμβούλιον 
να ορίζη και έτερον μέλος αυτού δια την τοιαύτην εκπρο- 
σώπησιν. 

'Αρθρον θον 

1. Πόροι του Εκκλησιαστικού Μουσείου: 

α) Εισφοραί Ιερών Ναών και Ιερών Μονών, 
β) Κληρονομίαι και Δωρεαί. 
γ) Κρατικοί επιχορηγήσεις. 

δ) Εκ της επισκέψεως Ευρωπαίων και άλλων αλλοδα- 
πών-τουριστών και εκ πωλήσεως κάρτ-ποστάλ και σλάϊτς 
με τα εκθέματα του Μουσείου ή αξιολόγων παλαιών Εικό¬ 
νων και ξυλογλύπτων ιστορικών ιερών μνημείων -1. Ναών 
της νήσου των Σπετσών. 

2. Οι πόροι του Εκκλησιαστικού Μουσείου διατίθε¬ 
νται: 

α) Δια τας ανάγκας λειτουργίας και συντηρήσεως του 
κτιρίου του Εκκλησιαστικού Μουσείου και της φιλοξενού- 
σης αυτό σύνολο ιστορικής I. Μονής Αγ. Νικολάου Σπε¬ 
τσών. 

β) Δια την συντήρησιν των Ιερών Κειμηλίων, 
γ) Δια τον εξοπλισμόν του Εκκλησιαστικού Μουσείου, 
δ) Δια την μισθοδοσίαν του μονίμου ή εκτάκτου προσω¬ 
πικού. 

ε) Δια την κάλυψιν πάσης δαπάνης αναγκαίας δια την 
λειτουργίαν του μουσείου και την επίτευξιν των σκοπών 
αυτού. 

'Αρθρον 9ον 

α) Η διοίκησις και η διαχείρισις της περιουσίας του Εκ¬ 
κλησιαστικού Μουσείου ενεργείται υπό του Διοικητικού 
Συμβουλίου. 

β) Δι’ εκάστην εισφοράν εις χρήμα εκδίδεται Γραμμά- 
τιον εισπράξεως, το οποίον υπογράφεται από τον Πρόε¬ 
δρον και τον Ταμίαν. ΔΓ οιανδήποτε άλλην εισφοράν εις 
είδος γίνεται σχετική καταχώρησις εις τα οικεία βιβλία τού 
Εκκλησ. Μουσείου. 

γ) Το Εκκλησιαστικόν Μουσείον τηρεί ηριθμημένα και 
θεωρημένα από τον Πρόεδρον του Διοικητικού Συμβου¬ 
λίου τα εξής βιβλία: 

I. Βιβλίον Πρακτικών Δ.Σ. 

II. Βιβλίον Ταμείου. 

III Στέλεχος Γραμματίου εισπράξεων και ενταλμάτων 
πληρωμών. 

IV. Πρωτόκολλον αλληλογραφίας. 

V. Βιβλίον Εκθεμάτων. 

δ) Προκειμένου να εισαχθούν εις το Εκκλησ. Μουσείον 
ιερά κειμήλια υπογράφεται ειδικόν Πρωτόκολλον παραλα¬ 
βής και παραδόσεως εις τετραπλούν, εν των οποίων πα- 

ραμένει εις το Εκκλησ. Μουσείον, έτερον εις τον εξ οίι 
ελήφθησαν φορέα (I. Ναόν, πρόσωπον), άλλο εις την Ιε¬ 
ρόν Μητρόπολιν Ύδρας και το τελευταίον εις τον Δήμον 
Σπετσών δια το ΑρχεΙον αυτού. 

Τα ιερά κειμήλια, προηγουμένως, φωτογραφίζονται δΓ 
εγχρώμου φίλμ ή και σλάίτς. 

'Αρθρον ΙΟον 

Δια τας ανάγκας λειτουργίας του Εκκλησ. Μουσείου συ- 
νιστώνται αι εξής θέσεις: 

Μία (1) θέσις Επιμελητού. 

Μία (1) θέσις καθαρίστριας ή καθαριστού. 

Η πλήρωσις των θέσεων γίνεται με απόφασιν του Διοι¬ 
κητικού Συμβουλίου. Εις τα ως άνω θέσεις δύνανται να το¬ 
ποθετηθούν και άτομα που επιθυμούν να προσφέρουν τας 
υπηρεσίας των δωρεάν ή και εποχιακώς. 

'Αρθρον 11 ον 

α) Ειδικώς δια τα κειμήλια του Εκκλησ. Μουσείου ορίζε¬ 
ται, άτι όλα τα εκθέματα ανήκουν εις την ιερόν και παλαί- 
φατον Ιεράν Μονήν του Αγίου Νικολάου Σπετσών, πλην 
των παραχωρηθέντων υπό φυσικών ή νομικών προσώπων 
προς φύλαξιν, συντήρησιν και έκθεσιν. Επ’ ουδενί όμως 
επιστέφονται εις τους παραχωρήσαντας αυτά, παρά μό¬ 
νον εις περίπτωσιν διαλύσεως του Εκκλησιαστικού Μου¬ 
σείου. 

β) Η περιουσία του Εκκλησιαστικού Μουσείου, εν περι- 
πτώσει διαλύσεώς του, περιέχεται εις το Νομικόν Πρόσω- 
πον του Ιερού Μητροπολιτικού Ναού Αγίου Νικολάου Σπε¬ 
τσών. 

'Αρθρον 12ον 

Διά παν θέμα, μη προβλεπόμενον υπό του παρόντος 
Κανονισμού, επιλαμβάνεται το Διοικητικόν Συμβούλιον. 

'Αρθρον 13ον 

Η ισχύς του παρόντος Κανονισμού άρχεται από της δη- 
μοσιεϋσεώς του εις την Εφημερίδα της Κυβερνήσεως και 
εις το επίσημον Δελτίον της Εκκλησίας της Ελλάδος «ΕΚ¬ 
ΚΛΗΣΙΑ». 

'Αρθρον 14ον 
Κάλυψις δαπάνης 

Απο τας διατάξεις του Κανονισμού αυτού προκαλείται 
δαπάνη εις βάρος του προϋπολογισμού του νομικού προ¬ 
σώπου της Ιεράς Μητροπόλεως Ύδρας, Σπετσών και Αιγί- 
νης, το ύψος της οποίας δεν δύναται να προσδιορισθή. 

Εν Αθήναις τη 26η Ιανουαρίου 1995 
Ο Αθηνών ΣΕΡΑΦΕΙΜ, Πρόεδρος 

Ο Αρχιγραμματεύς 
ΐ Ο ΔιαυλεΙας ΔΑΜΑΣΚΗΝΟΣ 

-♦- 

(5) 

ΚΑΝΟΝΙΣΜΟΣ ΥΠ’ ΑΡΙΘ. 71/1995 
Περί λειτουργίας, διοικήσεως και διαχειρίσεως του Προ- 

σκυνηματικού Ιερού Ναού Αγίου Γεωργίου (Ροτόντα) 

της Ιεράς Μητροπόλεως Θεσσαλονίκης. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 
Έχουσα υπόψι: 

1. Τις διατάξεις του άρθρου 59 του Ν. 590/1977 «Περί 


του Καταστατικού Χάρτου της Εκκλησίας της Ελλά¬ 
δος». 

2. Την υπ’ αριθ. 7/9.1.1995 Πρότασιν του Σεβ. Μητρο¬ 
πολίτου Θεσσαλονίκης, Παντελεήμονος. 

3. Την από 13.1.1995 εγκριτικήν Απόφασιν της Διαρ¬ 
κούς Ιεράς Συνόδου. 

4. Την από 26.1.1995 Απόφασιν Αυτής, ψηφίζει: 

Τον υπ' αριθ. 71/1995 ΚΑΝΟΝΙΣΜΟΝ, 

έχοντα ούτω: 


ΚΑΝΟΝΙΣΜΟΣ ΥΠ’ ΑΡΙΘ. 71/1995 

«Περί λειτουργίας, διοικήσεως και διαχερίσεως του Προ- 
σκυνηματικού Ιερού Ναού Αγίου Γεωργίου (Ροτόντα) της 
Ιεράς Μητροπόλεως Θεσσαλονίκης». 

'Αρθρον Ιον 

Ο Ιερός Ναός του Αγίου Γεωργίου (Ροτόντα) αποτελεί 
ίδιον Νομικόν πρόσωπον ιδιωτικού Δικαίου, υπό την επω¬ 
νυμίαν «ΠΡΟΣΚΥΝΗΜΑΤΙΚΟΣ ΙΕΡΟΣ ΝΑΟΣ ΤΟΥ ΑΓΙΟΥ 
ΓΕΩΡΓΙΟΥ (ΡΟΤΟΝΤΑ)» έχει ιδίαν σφραγίδα, κυκλικήν, 
φέρουσα γύρφθεν τας λέξεις «Ιερός Προσκυνηματικός 
Ναός Αγίου Γεωργίου (Ροτόντα)», εις το μέσον την εικόνα 
του Αγίου. 

'Αρθρον 2ον 

Η λειτουργία του Ιερού Προσκυνηματικού Ναού Αγίου 
Γεωργίου (Ροτόντα) απτελούντος πρώτον και κατά κύριον 
λόγον χώρον λατρείας και κατόπιν αρχαιολογικόν χώρον, 
δικαιώματα τα οποία του δίδουν οι Εκκλησιαστικοί και λοι¬ 
ποί κείμενοι νόμοι, η Ελληνορθόδοξος παράδοσις και η 
Ιστορία, εν όψει μάλιστα των κρισίμων ιστορικών και εθνι¬ 
κών στιγμών τας οποίας διερχόμεθα και ως άτομα και ως 
έθνος, πρωτίβτως έχει ως σκοπόν την τόνωσιν του θρη¬ 
σκευτικού και Εθνικού φρονήματος του πιστού λαού της 
Θεσσαλονίκης, ως επίσης και την θεραπείαν των πολλα¬ 
πλών πνευματικών και λατρευτικών αναγκών της μαθητιώ- 
σης, σπουδαζούσης, φοιτητιώσης και εργαζομένης νεό- 
τητος. Ως εκ τούτων ο Ιερός Ναός δύναται να χρησιμοποι- 
ηθή και ως χώρος δια την πραγματοποίησιν πολιτιστικών 
εκδηλώσεων θρησκευτικού και Εθνικού περιεχομένου 
κατόπιν ευλογίας του Παναγιωτάτου Μητροπολίτου Θεσ¬ 
σαλονίκης. 

'Αρθρον 3ον 

Η διοίκησις και η διαχείρισις του Ιερού Προσκυνήματος, 
ενεργείται υπό πενταμελούς Διοικητικής Επιτροπής, απο- 
τελουμένης, εκ του Παναγιωτάτου Μητροπολίτου Θεσσα¬ 
λονίκης ως Προέδρου (άρθρον 59 παρ. 2 Ν. 590/77) ή του 
υπ’ αυτού διοριζομένου κληρικού, και εκ τεσσάρων μελών, 
τα οποία ως και οι αναπληρωταί των, διορίζονται και παύο¬ 
νται - δια πράξεως του Παναγιωτάτου Μητροπολίτου δια 
μιαν τριετίαν, μετά την λήξιν της οποίας είναι επιτρεπτός ο 
επαναδιορισμός των. 

Αρθρο 4ον 

Εφημεριακά καθήκοντα του Ιερού Προσκυνηματικού 
Ναού ασκούν αποσπώμενοι εφημέριοι δια πράξεως του 
Παναγιωτάτου Μητροπολίτου. 

'Αρθρον δον 

Η Διοικητική Επιτροπή, κατά την πρώτην συνεδρίασιν 
αυτής συγκροτείται εις σώμα, και εκλέγει μεταξύ των με¬ 
λών της τον Γραμματέα και τον Ταμία αυτής. Δια να υπάρ- 

ξει απαρτία απαιτείται η παρουσία τριών τουλάχιστον εκ 
των μελών της Διοικητικής Επιτροπής παρόντος του Προ¬ 
έδρου, αι δε αποφάσεις λαμβάνονται κατά πλειοψηφίαν 
των παρόντων μελών, εις περίπτωσιν ισοψηφίας νικά η 
ψήφος του Προέδρου. Αι αποφάσεις της Διοικητικής Επι¬ 
τροπής, υπόκεινται εις την έγκρισιν του Μητροπολιτικού 
Συμβουλίου της Ιεράς Μητροπόλεως Θεσσαλονίκης συμ- 
φώνως προς τους ισχύοντας κανονισμούς. 

Αρθρον 6ον 

Η Διοικητική Επιτροπή συνεδριάζει τακτικώς μίαν φο¬ 
ράν τουλάχιστον κατά μήνα. Δια της προσκλήσεως ορίζο- 
νται η ημέρα και ώρα ως και τα θέματα. Οσάκις παρίσταται 
ανάγκη η Διοικητική Επιτροπή καλείται υπό του Προέδρου 
εις έκτακτον συνεδρίασιν. Έκτακτον συνεδρίασιν δύνα- 
νται να ζητήσουν δι’ αιτήσεως προς τον Πρόεδρον δύο 
τουλάχιστον εκ των μελών. Εις την αίτησιν αιτιολογείται η 
ανάγκη της συγκλήσεως εκτάκτου συνεδρίας. 

Αρθρον 7ον 

Το Νομικόν πρόσωπον του Ιερού Προσκυνήματος, εκ¬ 
προσωπείται ενώπιον των δικαστηρίων και πάσης άλλης εν 
γένει Αρχής, υπό του Προέδρου της Διοικητικής Επιτρο¬ 
πής, ή υπό μέλους ταύτης το οποίον ορίζεται δΓ αποφά- 
σεως αυτής. Τον επαγόμενον όρκον ενώπιον οιουδήποτε 
Δικαστηρίουη δίδει το οριζόμενον δια πράξεως της Διοικη¬ 
τικής Επιτροπής μέλος αυτής. 

Αρθρον 8ον 

Η Διοικητική Επιτροπή έχει τα κάτωθι καθήκοντα: 
α) Εισπράττει πάντα τα εισοδήματα του I. Ναού, 
β) Μεριμνά δια την διοίκησιν και διαχείρισιν της περιου¬ 
σίας αυτού και την είσπραξιν των εκ ταύτης εισοδημά¬ 
των. 

γ) Καταρτίζει τον προϋπολογισμόν και απολογισμόν του 
Προσκυνήματος, τους οποίους υποβάλλει προς έγκρισιν, 
εις το Μ.Σ. της Ιεράς Μητροπόλεως Θεσσαλονίκης τηρου- 
μένων των δια του υπ’ αριθ. 8/79 Κανονισμού της Ιεράς 
Συνόδου της 

Εκκλησίας της Ελλάδος «Περί Ιερών Ναών και Ενοριών», 
ειδικώς οριζομένων. 

δ) Μεριμνά δια την εφαρμογήν των διατάξεων του παρό¬ 
ντος Κανονισμού. 

Αρθρον 9ον 

Η Διοικητική Επιτροπή τηρεί και εποπτεύει την τήρησιν 
των εξής διαχειριστικών στοιχείων: 

α) Διπλότυπα γραμμάτια εισπράξεων εξ ηριθμημένου βι¬ 
βλίου. 

β) Διπλότυπα γραμμάτια πληρωμών εξ ηριθμημένου βι¬ 
βλίου. Εις τα γραμμάτια επισυνάπτονται τα σχετικά δικαιο- 
λογητικά. 

γ) Βιβλίον Ταμείου, 
δ) Βιβλίον Πρακτικών. 

ε) Βιβλίον Τιμαλφών κ.λπ. κινητών περιουσιακών στοι¬ 
χείων και 

στ) Κτηματολόγιον, ως ορίζεται δια του υπ' αριθ. 8/79 
Κανονισμού της Ι.Σ. της Εκκλησίας. 

Αρθρον ΙΟον 

Πόροι του Προσκυνηματικού I. Ναού είναι: 
α) Αι εισπράξεις εκ κηρού, δίσκου, κυτίων, τελέσεως ιε¬ 
ροτελεστιών κ.λπ. 

β) Αι εισπράξεις εξ εκποιήσεως αφιερωμάτων. 


γ) Αι περί του προσκυνηματικού Ναού δωρεαί, κληρονο- 
μίαι, κληροδοσίαι και λοιπαί πάσης φύσεως αφιερώσεις 
και εισφοραί των πιστών. 

δ) Πάσαι αι εκ της κινητής και ακινήτου περιουσίας του I. 
Προσκυνηματικού Ναού πρόσοδοι. 

Αρθρον 11 ον 

Τα έσοδα του Προσκυνηματικού I, Ναού διατίθενται: 
α) Δια την συντήρησιν, εξωραϊσμόν και επέκτασιν αυ¬ 
τού, ως και των πέριξ αυτού χώρων, καθώς και την αξιοποί- 
ησιν της περιουσίας του. 

β) Δια την μισθοδοσίαν του προσωπικού (Ιεροψαλτών, 
Νεωκόρων, Λογιστού, Καθαρίστριας, θύλακος, Κηπου¬ 
ρού) και την εξόφλησιν των νομίμων εισφορών εις τα 
ασφαλιστικά Ταμεία, κ.λπ. 

γ) Δια την καταβολήν εκ των ακαθαρίστων προσόδων 
αυτού: 

1. Προς συντήρησιν και λειτουργίαν του Μητροπολιτι- 
κού Γραφείου, ως και του Μητροπολιτικού Μεγάρου. Το 
ποσοστόν καθορίζεται υπό των εκάστοτε σχετικών διατά¬ 
ξεων και κανονισμών. 

2. Εις το Τ.Π.Ο.Ε.Κ.Ε., το δια τους προσκυνηματικούς I. 
Ναούς- καθωρισμένον δια νόμου ποσοστόν. 

δ) Δια την ενίσχυσιν του Ιεραποστολικού, φιλανθρωπι¬ 
κού και κοινωνικού έργου της I. Μητροπόλεως Θεσσαλο¬ 
νίκης, ως και δια την οικονομικήν ενίσχυσιν των κοινωφε¬ 
λών ιδρυμάτων του προσκυνήματος. 

ε) Δια την κατά τας εκάστοτε δυνατότητας, οικονομικήν 
ενίσχυσιν I. Ναών της I. Μητροπόλεως Θεσσαλονίκης, 
προς αποπεράτωσιν, ανακαίνισιν ή ευπρεπισμόν αυτών. 

Αρθρον 12ον 

Αι δαπάναι προβλέπονται δΓ αναγραφής κονδυλίων, εις 
τον προϋπολογισμόν. Κατόπιν ητιολογημένης αποφάσεως 
της Διοικητικής Επιτροπής και εγκρίσεως του Μητροπολι- 
τικού Συμβουλίου, επιτρέπεται η αναθεώρησις του προϋ¬ 
πολογισμού διαρκούντος του διαχειριστικού έτους. 

Αρθρον 13ον 

Δια τας εκμισθώσεις ή εκποιήσεις κινητών ή ακινήτων 
του I. Προσκυνηματικού ναού, αποδοχήν ή αποποίησιν δω¬ 
ρεάς, σύστασιν δικαιώματος επί ακινήτου του I. Προσκυ¬ 
νήματος ή παραίτησιν υπό υφισταμένου τοιούτου, έγερσιν 
αγωγών, άσκησιν ενδίκων μέσων ως και παραίτησιν απ’ 
αυτών εφαρμόζονται αι σχετικοί διατάξεις του υπ’ αριθ. 
8/79 Κανονισμού της I. Συνόδου «Περί Ιερών Ναών και 
Ενοριών». 

’Αρθρον 14ον 

Το Μητροπολιτικόν Συμβούλιον της I. Μητροπόλεως 
Θεσσαλονίκης ασκεί κανονικήν και διαχειριστικήν επο- 
πτείαν επί της λειτουργίας του I. Προσκυνήματος. Ό,τι 
δεν προβλέπεται δια του παρόντος Κανονισμού συμπλη- 
ρούται δια των οριζομένων υπό του υπ’ αριθ. 7/1970 Κα¬ 
νονισμού της I. Συνόδου της Εκκλησίας της Ελλάδος «Περί 
Ιερών Προσκυνημάτων» κ.λπ. 

Αρθρον 15ον 

ΔΓ εσωτερικού Κανονισμού του Προσκυνήματος ός 
αποφασίζεται δια πράξεως της Διοικητικής Επιτροπής, 
ρυθμίζονται, φαός των πλαισίων του παρόντος Κανονι¬ 
σμού, αι λεπτομέρειαι λειτουργίας του Προσκυνήματος. 

’Αρθρον Ιβον 

Ο παρών Κανονισμός δύναται να τροποποιηθεί εν όλω ή 
εν μέρει, υπό της Διοικητικής Επιτροπής, η απόφασις της 
οποίας τελεί υπό την έγκρισιν του Μητροπολιτικού Συμ¬ 
βουλίου της I. Μητροπόλεως Θεσσαλονίκης, το οποίον 
δύναται να υποδείξει τροποποιήσεις ή καταργήσεις, και 
της Ιερός Συνόδου. 

’Αρθρον 17ον 

Η ισχύς του παρόντος Κανονισμού άρχεται από της δη- 
μοσιεύσεώς του εις την Εφημερίδα της Κυβερνήσεως ως 
και εις το επίσημον δελτίον «ΕΚΚΛΗΣΙΑ» της Εκκλησίας 
της Ελλάδος. 


’Αρθρον 18ον 
Κάλυψις δαπάνης 

Από τις διατάξεις του Κανονισμού αυτού προκαλεΐται 
δαπάνη εις βάρος του προϋπολογισμού του Νομικού Προ¬ 
σώπου της Ιεράς Μητροπόλεως Θεσσαλονίκης, το ύψος 
της οποίας δεν δύναται να προσδιορισθεί. 

Αθήνα, 26 Ιανουαρίου 1995 
ί Ο Αθηνών ΣΕΡΑΦΕΙΜ, Πρόεδρος 

Ο Αρχιγραμματεύς 
I - Ο Διαυλείας ΔΑΜΑΣΚΗΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




